QH วิ่ง 5% โบรกฯอัพเป้า 2.80 บ. ชี้กำไร Q4/64 ฟื้นแกร่ง ชู “ยีลด์” ปี 65-66 สูง 7%
QH วิ่ง 6% โบรกฯอัพเป้า 2.80 บ. ชี้กำไร Q4/64 ฟื้นแกร่ง และแนวโน้มปี 65 กำไรเติบโตเด่น ชู “Dividend Yield” ปี 65-66 สูงกว่า 7% อยู่ในเกณฑ์ดี
28 ม.ค. 2565

ผู้สื่อข่าวรายงานว่า วันนี้ (28 ม.ค. 2565) ราคาหุ้น บริษัท ควอลิตี้เฮ้าส์ จำกัด (มหาชน) หรือ QH ณ เวลา 10:50 น. อยู่ที่ระดับ 2.40 บาท บวกไป 0.12 บาท หรือขึ้นไป 5.26% โดยทำจุดสูงสุดที่ระดับ 2.44 บาท และทำจุดต่ำสุดที่ระดับ 2.30 บาท ด้วยมูลค่าการซื้อขาย 229.50 ล้านบาท

บล.กสิกรไทย แนะนำ “ซื้อ” QH ปรับเพิ่มราคาเป้าหมายปี 2565 ขึ้นเป็น 2.80 บาท จากเดิม 2.50 บาท  เพื่อสะท้อนการปรับประมาณการล่าสุดของ HMPRO ประกอบกับอัตราผลตอบแทนเงินปันผลปี 2565-2566 ที่สูงกว่า 7% ยังอยู่ในเกณฑ์ดี
ขณะที่การฟื้นตัวที่แข็งแกร่งของกำไรไตรมาส 4/2564 ที่หนุนโดยธุรกิจหลักทั้งหมด จะเป็นตัวบ่งชี้แนวโน้มการเติบโตของกำไรที่แข็งแกร่งในปี 2565 ที่น่าจะเป็นไปได้สูง